नई दिल्ली [जेएनएन]। क्राइम ब्रांच ने आशु बाबा के खिलाफ दुष्कर्म के मामले की जांच शुरू कर दी है। दिल्ली पुलिस अपराध शाखा ने बुधवार को आशु बाबा के रोहिणी आश्रम में तलाशी ली। आशु पर हौज खास आश्रम में एक महिला और उसकी 16 वर्षीय बेटी के साथ दुष्कर्म करने का आरोप है। आशु पर दुष्कर्म का आरोप लगाने वाली महिला का मंगलवार को साकेत कोर्ट में बयान दर्ज कराया गया था। महिला की 16 वर्षीय बेटी का बयान बाद में दर्ज कराया जाएगा। क्राइम ब्रांच के वरिष्ठ अधिकारी के मुताबिक बंद कमरे में मजिस्ट्रेट के समक्ष महिला का बयान दर्ज कराया गया। आपबीती बताने के दौरान महिला रो पड़ी।